*Likumprojekts*

**Likumprojekts “Grozījumi Apdrošināšanas un pārapdrošināšanas likumā”**

Izdarīt Apdrošināšanas un pārapdrošināšanas likumā (Latvijas Vēstnesis, 2015, 124.nr.; 2017, 152., 222. nr.) šādus grozījumus:

1. 6.pantā:

aizstāt trešajā daļā vārdu “starpnieka” ar vārdu “izplatīšanas”;

aizstāt ceturtajā daļā vārdu “starpnieka” ar vārdu “izplatīšanas”.

1. 10.pantā:

izteikt pirmās daļas 2. punktu šādā redakcijā:

"2) sniedz apdrošināšanas vai pārapdrošināšanas izplatīšanas pakalpojumus citam apdrošinātājam, dalībvalsts apdrošinātājam, nedalībvalsts apdrošinātājam, pārapdrošinātājam un dalībvalsts pārapdrošinātājam. Nedalībvalsts apdrošinātājam apdrošināšanas izplatīšanas pakalpojumus var sniegt saskaņā ar šā panta trešās daļas noteikumiem;"

aizstāt trešajā daļā vārdu “starpnieka” ar vārdiem “apdrošināšanas izplatīšanas”.

1. Aizstāt 11.panta pirmās daļas 3.punktā vārdu “starpniecību” ar vārdu “izplatīšanu”.
2. Izteikt 12.pantu šādā redakcijā:

“(1) Apdrošināšanas vai pārapdrošināšanas veikšanai Latvijas Republikā apdrošinātājs un dalībvalsts apdrošinātājs drīkst izmantot tikai tādu apdrošināšanas vai pārapdrošināšanas izplatītāju pakalpojumus, kuri ir tiesīgi sniegt apdrošināšanas vai pārapdrošināšanas izplatīšanas pakalpojumus Latvijas Republikā.

(2) Apdrošināšanas vai pārapdrošināšanas veikšanai ārvalstī apdrošināšanas sabiedrība, ievērojot attiecīgās valsts normatīvos aktus, drīkst izmantot tikai tādu apdrošināšanas vai pārapdrošināšanas izplatītāju pakalpojumus, kuri ir tiesīgi sniegt apdrošināšanas vai pārapdrošināšanas izplatīšanas pakalpojumus attiecīgajā valstī.

(3) Pārapdrošināšanai Latvijas Republikā pārapdrošinātājs un dalībvalsts pārapdrošinātājs drīkst izmantot tikai tādu pārapdrošināšanas izplatītāju pakalpojumus, kuri ir tiesīgi sniegt pārapdrošināšanas izplatīšanas pakalpojumus Latvijas Republikā.

(4) Pārapdrošināšanai ārvalstī pārapdrošināšanas sabiedrība, ievērojot attiecīgās valsts normatīvos aktus, drīkst izmantot tikai tādu pārapdrošināšanas izplatītāju pakalpojumus, kuri ir tiesīgi sniegt pārapdrošināšanas izplatīšanas pakalpojumus attiecīgajā valstī.”.

1. Izslēgt 51.panta trešo daļu, attiecīgi mainot daļu numerāciju.
2. Izteikt 70.panta otro un trešo daļu šādā redakcijā:

“(2) Apdrošināšanas vai pārapdrošināšanas sabiedrība nodrošina visu noslēgto ieguldījumu līgumu, cedētās pārapdrošināšanas līgumu un retrocesijas līgumu, kā arī ar apdrošināšanas vai pārapdrošināšanas izplatītājiem noslēgto līgumu reģistrāciju. Reģistru kārto elektroniski, tajā iekļauj minēto līgumu un to grozījumu tekstu, bet reģistra programmnodrošinājums dod iespēju izsekot visiem ierakstiem un grozījumiem, kas ierakstos izdarīti iepriekš.

(3) Ja riskus nodod cedētajā pārapdrošināšanā un retrocesijā, izmantojot pārapdrošināšanas izplatītāja pakalpojumus, apdrošināšanas vai pārapdrošināšanas sabiedrības rīcībā ir dokumenti, kuri atklāj cedētās pārapdrošināšanas un retrocesijas izkārtojumu un pārapdrošināšanas izplatītājam samaksātās komisijas atlīdzības apmēru.”.

1. Papildināt 96.pantā aiz vārdiem “pārapdrošināšanas starpniekam” ar vārdiem “apdrošināšanas papildpakalpojuma starpniekam”.
2. Izslēgt 138.pantu, attiecīgi mainot turpmāko pantu numerāciju.
3. Izslēgt XXII nodaļu.
4. Papildināt likumu ar jaunu nodaļu šādā redakcijā:

**“XXVI2 nodaļa**

**Datu apstrāde apdrošināšanā un pārapdrošināšanā**

**196.3 pants.** (1) Lai novērtētu apdrošināmo risku, apdrošinātājam ir tiesības apstrādāt personas datus tai skaitā veselības datus automatizētu individuālu lēmumu pieņemšanai, tostarp profilēšanai, savukārt datu subjektam nav tiesības iebilst pret šādu personas datu apstrādi. Tomēr apdrošinātājam ir jānodrošina  datu subjektam  iespēja vērsties pie apdrošinātāja norādītas personas, lai lūgtu pārskatīt šādu automatizētas apstrādes rezultātā pieņemto lēmumu.

(2) Apdrošinātājam ir tiesības apstrādāt veselības datus un datus par sodāmību, ja datu apstrāde ir vajadzīga, lai izvērtētu apdrošināmo risku vai pieņemtu lēmumu apdrošināšanas atlīdzības lietā.

(3) Ja datus apstrādā apdrošināšanas pakalpojumu sniegšanai, Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – datu regula) 17., 18., 21. panta pirmajā daļā, kā arī 22. pantā noteiktās datu subjekta tiesības netiek piemērotas, ja:

1. šādas tiesības ierobežo apdrošinātāja pienākumus, kas izriet no apdrošināšanas jomu reglamentējošajiem normatīvajiem aktiem, un

2) atkāpe ir samērīga un tiek piemērota tikai, ciktāl tā ir nepieciešama apstrādes nolūku sasniegšanai.

**196.4 pants.** (1) Lai noslēgtu pārapdrošināšanas līgumu, apdrošinātājam ir tiesības nodot pārapdrošinātājam personu datus, arī veselības datus, kas nepieciešami pārapdrošināšanas līguma noslēgšanai.

(2) Apdrošinātājam ir tiesības nodot pārapdrošinātājam personu datus, arī veselības datus un datus par sodāmību, kas ir saistīti ar apdrošināšanas gadījumu un nepieciešami no pārapdrošināšanas līgumu izrietošo saistību izpildei.

**196.5 pants.** Apdrošinātājs personas datu apstrādi, tai skaitā veselības datu un datu par sodāmību apstrādi veic Apdrošināšanas līguma likumā noteiktajā apmērā samērīgi un tikai ciktāl to paredz apstrādes mērķis.

Likums stājas spēkā 2018.gada 1. oktobrī.

Finanšu ministre D.Reizniece - Ozola

S.Kūliņš, 67083857

silvestrs.kulins@fm.gov.lv